open-index/open-wikipedia-markdown huggingface dataset:
COBOL

Η **COBOL** είναι γλώσσα προγραμματισμού, της οποίας το όνομα προήλθε από τα αρχικά των λέξεων **CΟ**mmon **B**usiness **O**riented **L**anguage (Κοινή Γλώσσα Προσανατολισμένη για Εμπορικές Εφαρμογές). Η COBOL αναπτύχθηκε με σκοπό να καλύψει τις δυσχέρειες που παρουσίαζε η FORTRAN ως γλώσσα προγραμματισμού για εμπορικές εφαρμογές. Βασικό χαρακτηριστικό της COBOL είναι η χρησιμοποίηση της Αγγλικής γλώσσας με προτάσεις, παραγράφους και σημεία στίξης. Η COBOL είναι μία γλώσσα με πολλά στοιχεία μιας φυσικής γλώσσας και έντονη την ύπαρξη του συντακτικού της. Διαβάζοντας μία παράγραφο σε COBOL, εύκολα καταλαβαίνει κανείς το τι κάνουν οι εντολές που διαβάζει. Για το λόγο αυτό η COBOL έγινε πολύ δημοφιλής στο χώρο των εμπορικών εφαρμογών σε σύντομο χρονικό διάστημα.

Δημιουργήθηκε το 1959 στις Ηνωμένες Πολιτείες Αμερικής με πρωτοβουλία του υπουργείου άμυνας και συμμετοχή πολλών εταιρειών κατασκευής ηλεκτρονικών υπολογιστών, κυβερνητικών οργανισμών και πανεπιστημιακών. Σημαντικό ρόλο στην προσπάθεια αυτή έπαιξε η Γκρέις Μάρεϊ Χόπερ. To 1968 εκδόθηκε το πρώτο πρότυπο της γλώσσας COBOL από το American National Standards Institute (ANSI) . Έκτοτε έγιναν και άλλες εκδόσεις (1974, 1985 κ.λ.π.) με συνεχείς βελτιώσεις στην γλώσσα. Η κάθε έκδοση ήταν συμβατή με την προηγούμενη. 

## Βιβλιογραφία
* "Δομημένη (structured) COBOL", Μέρος 1 και 2, Α.Βατικιώτη, Αθήνα 1987.
* "COBOL for the 21st century", N.Stern-R.Stern-J.Ley, 11th edition, Wiley 2006.

## Εξωτερικοί σύνδεσμοι

* 

Κατηγορία:Αντικειμενοστρεφείς γλώσσες προγραμματισμού
Κατηγορία:Διαδικαστικές γλώσσες προγραμματισμού
Logo

Η **Logo** είναι μια γλώσσα προγραμματισμού που σχεδόν έχει ταυτιστεί με τη χρήση των υπολογιστών από μικρά παιδιά (πρωτοβάθμιας εκπαίδευσης). Αυτό συμβαίνει, γιατί δίνει τη δυνατότητα σε παιδιά κάθε ηλικίας να επικοινωνήσουν με τον υπολογιστή και να τον προγραμματίσουν πολύ εύκολα και γρήγορα ακόμη και στην πρώτη γνωριμία με τη γλώσσα. Χρησιμοποιεί τεχνικές συναρτησιακού προγραμματισμού δηλαδή οι εντολές του χρήστη εκτελούνται με την κλήση ειδικών λειτουργιών των λεγόμενων συναρτήσεων. 

Κατάγεται από τη γλώσσα προγραμματισμού Lisp. Είναι επίσης γνωστή για τα γραφικά που δημιουργεί με την χρήση του δρομέα που μοιάζει με χελώνα (χελωνογραφικά / turtle graphics), αλλά και για το χειρισμό χελώνων ρομπότ που φέρουν μαρκαδόρο, με δυο καταστάσεις αυτού: άνω (PenUp) και κάτω (PenDown). Τα χελωνογραφικά παρέχουν εντολές σχεδίασης σε σχετικές συντεταγμένες ως προς το δρομέα, όπως ΕΜΠΡΟΣ  (FORDWARD ή FD), ΠΙΣΩ  (BACKWARD ή BK), ΑΡΙΣΤΕΡΑ  (LEFT) και ΔΕΞΙΑ  (RIGHT).

Υπάρχουν πολλές επεκτάσεις της Logo που μπορούν να χειρίζονται καταλόγους, αρχεία, λειτουργίες εισόδου-εξόδου, όπως και λειτουργίες που χρησιμοποιούν την τεχνική της αναδρομής. Δυστυχώς δεν υπάρχει κάποιο κοινά αποδεκτό πρότυπο, ούτε προτυποποίηση της από κάποιον διεθνή οργανισμό (όπως ο ISO ή η ECMA) όπως έχει γίνει με άλλες γλώσσες προγραμματισμού.

## Εξελληνισμένες Logo
* Η πλατφόρμα ανάπτυξης εκπαιδευτικών διαδραστικών μικρόκοσμων E-Slate / Αβάκιο περιέχει μια επέκταση της γλώσσας Logo με πολυγλωσσικές δυνατότητες (περιλαμβάνει ελληνικές εντολές).Στην Ελλάδα η γλώσσα Logo χρησιμοποιείται στα βιβλία της Γ' Γυμνασίου ως εξεταστέα γλώσσα προγραμματισμού.

## Εξωτερικοί σύνδεσμοι

* 
* Προγραμματισμός για παιδιά με το KTurtle (γλώσσα βασισμένη στην Logo)

Κατηγορία:Γλώσσες προγραμματισμού
Logo
Κατηγορία:Γλώσσες με δυναμικούς τύπους
Άρδας

Ο ποταμός **Άρδας** (, *Άρντα*) είναι παραπόταμος του Έβρου. Στην αρχαιότητα, ονομαζόταν **Άρπησσος**. Το συνολικό μήκος του ποταμού είναι 290 χιλιόμετρα, από τα οποία τα 241 βρίσκονται στο έδαφος της Βουλγαρίας και τα 49 στο έδαφος της Ελλάδας.

## Γεωγραφικές πληροφορίες
Πηγάζει από τη βουλγαρική πλευρά των ορέων της Κούλας, και συγκεκριμένα από το όρος Στάμνα, και εισέρχεται στο ελληνικό έδαφος δίπλα από το χωριό Μηλέα. Αφού διασχίσει 49 χιλιόμετρα σε ελληνικό έδαφος στην επαρχία Ορεστιάδας, εκβάλλει στον ποταμό Έβρο, στην περιοχή του χωριού Καστανέων, κοντά στην Αδριανούπολη. Κατά μήκος αυτής της πορείας του έχουν αναπτυχθεί διάφορα μικρά και μεγάλα χωριά μέσα στη λεκάνη του ποταμού. Τα χωριά αυτά, από δυτικά προς ανατολικά, είναι η Μηλέα (ή Μηλιά), το Θεραπειό, ο Κυπρίνος, τα Κόμαρα, το Αμμοβούνο, το Φυλάκιο, η Ελαία (ή Ελιά), ο Κέραμος, η Πλάτη, ο Άρζος, ο Καναδάς, τα Μαράσια και τέλος τα μεγάλα χωριά Ρίζια και Καστανιές.

## Φεστιβάλ Άρδα
Στον Άρδα κάθε καλοκαίρι από το 1995 πραγματοποιείται η Συνάντηση Νέων, φεστιβάλ με τη συμμετοχή διάσημων καλλιτεχνών και νέων της Ελλάδας αλλά και των Βαλκανίων.

## Εικόνες

Αρχείο:Devils-bridge-Ardino1.jpg|Γέφυρα "Ντιάβολσκι", κοντά στην πόλη Άρντινο, της Βουλγαρίας
Αρχείο:Arda Meanders.jpg
Αρχείο:Madzharovo.jpg


## Παραπομπές


## Εξωτερικοί σύνδεσμοι

* Φεστιβάλ Άρδα

Κατηγορία:Ποταμοί της Θράκης
Κατηγορία:Ποταμοί της Βουλγαρίας
Κατηγορία:Παραπόταμοι του Έβρου (Θράκη)
Άρτιοι και περιττοί αριθμοί

Κάθε ακέραιος αριθμός μπορεί να είναι είτε **άρτιος** είτε **περιττός** σύμφωνα με τον παρακάτω κανόνα: αν είναι ακέραιο πολλαπλάσιο του δύο τότε είναι άρτιος, διαφορετικά είναι περιττός. 
Για παράδειγμα οι αριθμοί -2, 0, 8 είναι άρτιοι ενώ οι -3, 1, 21 είναι περιττοί.

Οι άρτιοι καλούνται επίσης *ζυγοί* και οι περιττοί καλούνται *μονοί* και συχνά εννοούμε μόνο τους φυσικούς αριθμούς (δεν περιλαμβάνονται αρνητικοί).

*Κάθε άρτιος αριθμός μπορεί να γραφτεί στη μορφή: 2ν όπου ν∈<math>\mathbb{Z}</math>
*Κάθε περιττός αριθμός μπορεί να γραφτεί στη μορφή: 2ν+1 όπου ν∈<math>\mathbb{Z}</math>

## Ιδιότητες

### Πολλαπλασιασμός
* άρτιος × άρτιος = άρτιος
* άρτιος × περιττός = άρτιος
* περιττός × περιττός = περιττός

### Διαίρεση
Το αποτέλεσμα της διαίρεσης δύο ακεραίων αριθμών δεν είναι αναγκαστικά ακέραιος αριθμός. Για παράδειγμα το πηλίκο της διαίρεσης του 1 με το 2 είναι το κλάσμα  που δεν είναι ούτε άρτιος ούτε περιττός αφού άρτιοι ή περιττοί μπορούν να είναι μόνο οι ακέραιοι. Αν όμως το πηλίκο της διαίρεσης δύο ακεραίων είναι ακέραιος τότε αυτός είναι άρτιος αν και μόνο αν ο διαιρετέος έχει περισσότερους παράγοντες του δύο από τον διαιρέτη.

Κατηγορία:Φυσικοί αριθμοί
Κατηγορία:Στοιχειώδης αριθμητική
Προσφυγή στην πιθανότητα

Η **προσφυγή στην πιθανότητα** αποτελεί λογική πλάνη, που συχνά χρησιμοποιείται μαζί με άλλες πλάνες. Προεξοφλεί ότι επειδή κάτι θα μπορούσε να συμβαίνει, το ότι πρόκειται να συμβεί είναι αναπόφευκτο. Αυτό αποτελεί ατελή λογική, άσχετα με το πόσο μεγάλη είναι η εν λόγω πιθανότητα. Η πλάνη αυτή συχνά χρησιμοποιείται προς εκμετάλευση της παράνοιας.

Έχει την ακόλουθη μορφή:
:Πιθανώς P.
:Άρα, P αληθές.

Παραδείγματα:

* «Στο Διαδίκτυο κυκλοφορούν πολλοί χάκερ. Άρα, εάν χρησιμοποιείς το Διαδίκτυο χωρίς τείχος προστασίας, είναι αναπόφευκτο ότι αργά ή γρήγορα κάποιος θα εισβάλει στον υπολογιστή σου.»
* «Η AMD προφταίνει την Intel τα τελευταία χρόνια. Σε μερικά χρόνια, σίγουρα θα πάρει την θέση της Intel και στο τέλος θα την οδηγήσει σε πτώχευση.»
* «Όταν το ποδόσφαιρο γίνεται δημοφιλές σε μία πόλη, ο χουλιγκανισμός γίνεται πρόβλημα. Έτσι, εάν επιτρέψουμε να σχηματιστεί ομάδα ποδοσφαίρου στην πόλη μας, θα μας κατακλύσουν οι χούλιγκαν.» (αυτό είναι επίσης παράδειγμα της πλάνης ψευδούς αιτίας)

Αν και κάποιοι δεν την θεωρούν καθ' αυτή πλάνη (γιατί σπανίως συναντάται μεμονωμένη), η προσφυγή στην πιθανότητα είναι τόσο κοινό μοτίβο σε πολλές επιχειρηματολογίες, ώστε κάποιοι να την θεωρούν καθ' αυτή πλάνη.

Η λογική πίσω από αυτήν την πλάνη είναι ότι, εφόσον οι πιθανότητες ενός ενδεχομένου είναι υψηλές, τότε ΠΡΕΠΕΙ να το θεωρούμε σίγουρο, όπως στο παράδειγμα υπ' αρ. 1. Η πλάνη αυτή απαντά στο ανέκδοτο με την ομπρέλα: εάν ποτέ ξεχάσεις την ομπρέλα σου, τότε θα βρέξει.
## Δείτε επίσης
*Λογικές πλάνες
*Προσφυγή στην αυθεντία
*Προσφυγή στην άγνοια
*Προσφυγή στις επιπτώσεις
*Το σύνδρομο της αγέλης
*Βεβιασμένη γενίκευση

Κατηγορία:Λογική πλάνη
Καστέλλι (αποσαφήνιση)

Το τοπωνύμιο **Καστέλλι** μπορεί να αναφέρεται σε ένας από τους παρακάτω οικισμούς της Κρήτης:

*Στο Καστέλλι Κισσάμου (Κίσσαμος), πόλη και έδρα του Δήμου Κισσάμου στον Νομό Χανίων
*Στο Καστέλλι Κόφινα Ηρακλείου (γνωστότερο ως "Τσιφούτ Καστέλλι"), οικισμό στον Νομό Ηρακλείου
*Στο Καστέλλι Καινούργιου, χωριό στο Νομό Ηρακλείου
*Στο Καστέλλι Πεδιάδας Ηρακλείου, κωμόπολη στο Νομό Ηρακλείου
*Στο Καστέλλι Λασιθίου, χωριό Νομό Λασιθίου

Κατηγορία:Αποσαφηνίσεις ελληνικών τοπωνυμίων
Καρυές Αγίου Όρους

Οι **Καρυές** είναι ο μεγαλύτερος μοναστικός οικισμός και επομένως η πρωτεύουσα του Αγίου Όρους, τουλάχιστον από τον 10ο αιώνα. Ο πληθυσμός της ανέρχεται μόλις στους 163 κατοίκους από τους οποίους η συντριπτική πλειοψηφία είναι μοναχοί ασκητές.

## Γεωγραφία
Στο μέσο περίπου της Αθωνικής Χερσονήσου και στη βόρεια πλευρά της βρίσκονται οι Καρυές, το αμφικτυονικό κέντρο της μοναστικής πολιτείας. Ο οικισμός αυτός βρίσκεται κτισμένος μέσα σε περιβάλλον έντονης βλάστησης.

Το κλίμα είναι εύκρατο. Η μέση θερμοκρασία είναι 14&nbsp;°C. Θερμότερος μήνας είναι ο Ιούλιος, στους 26&nbsp;°C και πιο κρύος ο Ιανουάριος, στους 4&nbsp;°C. Η μέση βροχόπτωση είναι 925 χιλιοστά ετησίως. Ο πιο υγρός μήνας είναι ο Δεκέμβριος με 136 χιλιοστά βροχής και ο πιο ξηρός ο Αύγουστος με 29 χιλιοστά.

## Ιστορία
Πριν ήταν τοποθεσία κοντά στη διώρυγα του Ξέρξη. Αυτό επιβεβαιώνεται από σιγίλλιο του αυτοκράτορα Λέοντα ΣΤ΄ του Σοφού, όπου ονόμαζε εκείνη τη θέση *Παλαιά*. Η παλαιά της ονομασία ήταν *Μέση*, λόγω του γεγονότος ότι βρίσκεται στη μέση της χερσονήσου.

Ο Σέρβος επίσκοπος Άγιος Σάββας έκτισε μια εκκλησία και ένα κελί στις Καρυές, όπου και έμεινε για μερικά χρόνια, γίνοντας Ιερομόναχος και στη συνέχεια Αρχιμανδρίτης το 1201. Έγραψε το Τυπικό των Καρυών κατά την παραμονή του εκεί και υπάρχει μαρμάρινη επιγραφή του έργου του. Το 1219 ο Σάββας κατέστη ο πρώτος Αρχιεπίσκοπος της Σερβίας.

Εν έτει 1283, Λατίνοι Σταυροφόροι επί Βυζαντινού Αυτοκράτορα Μιχαήλ Η´ Παλαιολόγου, επιτέθηκαν στο Άγιο Όρος. Βασάνισαν και κρέμασαν τους Πρώτους, και λεηλάτησαν το Πρωτάτο, δολοφονώντας πολλούς από τους μοναχούς. Αυτοί οι μοναχοί τιμούνται ως μάρτυρες από την Ορθόδοξη Εκκλησία στις 5 Δεκεμβρίου (για τις εκκλησίες που ακολουθούν το παραδοσιακό Ιουλιανό ημερολόγιο, η 5η Δεκεμβρίου πέφτει στις 18 Δεκεμβρίου του Γρηγοριανού ημερολογίου).

## Κτίρια
Στις Καρυές είναι η έδρα του Πρώτου. Στις Καρυές διαμένουν και οι αντιπρόσωποι των 19 εκ των 20 μονών στα κτήρια, που ονομάζονται Κονάκια. Σε απόσταση 5 λεπτών από τις Καρυές βρίσκεται η Ιερά Μονή Κουτλουμουσίου, η οποία δε διαθέτει κονάκι επειδή είναι πολύ κοντά. Επίσης σε απόσταση 5 λεπτών βρίσκεται και η Σκήτη του Αγίου Ανδρέα.

Κεντρικός ναός των Καρυών είναι το Πρωτάτο, στο οποίο βρίσκεται η θαυματουργή εικόνα της Παναγίας το Άξιον Εστί. Αξιόλογος ναός είναι επίσης η λεγόμενη «Μολυβοκκλησία» , η οποία είναι παρεκκλήσιο της Κοιμήσεως Θεοτόκου του χιλιανδαρινού κελίου. Ως κτήτορες αναφέρονται βάσει της κτητορικής επιγραφής οι Μακάριος και Δημήτριος από το Γιάνιεβο του Κοσόβου στα 1536/7 και η αγιογράφηση αργότερα από ανώνυμους Κρήτες ζωγράφους στα 1541.

Τέλος υπάρχουν τα κτίρια του Διοικητηρίου, της Αστυνομίας, του ιατρείου, του ταχυδρομείου, φούρνος, μαγαζιά με εκκλησιαστικά είδη και κελιά μοναχών. Στις Καρυές λειτουργούν Εκκλησιαστικό Γυμνάσιο και Εκκλησιαστικό Λύκειο της Αθωνιάδος Σχολής.

## Πληθυσμός

## Εικόνες

 Mount Athos administration building.jpg|Το διοικητήριο
 Karyes 1.jpg|Το Πρωτάτο
 Karyes 2.jpg|Άποψη των Καρυών
 Karyes.JPG|Κάτοψη του οικισμού


## Παραπομπές


## Εξωτερικοί σύνδεσμοι

* Πληροφορίες για τις Καρυές 

Κατηγορία:Άγιο Όρος
Αμπελόκηποι (αποσαφήνιση)

Η ονομασία **Αμπελόκηποι** μπορεί να αναφέρεται σε:

## Συνοικίες
* Αμπελόκηποι Αθήνας, συνοικία της Αθήνας.
* Αμπελόκηποι Θεσσαλονίκης, συνοικία της Θεσσαλονίκης και έδρα του δήμου Αμπελοκήπων-Μενεμένης.
* Αμπελόκηποι Πάτρας, συνοικία της Πάτρας.
* Αμπελόκηποι Λάρισας, συνοικία της Λάρισας ("Ταμπάκικα").
* Αμπελόκηποι Δράμας, συνοικία της Δράμας.
* Αμπελόκηποι Ιωαννίνων, συνοικία των Ιωαννίνων.

## Οικισμοί
*Αμπελόκηποι Αχαΐας, οικισμός του δήμου Αιγιαλείας της περιφερειακής ενότητας Αχαΐας.
*Αμπελόκηποι Ζακύνθου, οικισμός της νήσου Ζάκυνθος.
*Αμπελόκηποι Καστοριάς, οικισμός του δήμου Άργους Ορεστικού της περιφερειακής ενότητας Καστοριάς.
*Αμπελόκηποι Μεσσηνίας, οικισμός του δήμου Πύλου - Νέστορος της περιφερειακής ενότητας Μεσσηνίας.

## Συγκοινωνίες
*Σταθμός Αμπελόκηποι (Μετρό Αθήνας), σταθμός της γραμμής 3 του μετρό Αθήνας.

## Δείτε επίσης

*Κάτω Αμπελόκηποι Μεσσηνίας, οικισμός του δήμου Πύλου - Νέστορος της περιφερειακής ενότητας Μεσσηνίας.

Κατηγορία:Αποσαφηνίσεις ελληνικών τοπωνυμίων
Τεχεράνη 43

**Τεχεράνη 43 - Η Φωλια Των Κατασκοπων** (πρωτότυπος τίτλος στα ρώσικα: *Тегеран-43*, στα γαλλικά: *Teheran 43*) είναι ο τίτλος κινηματογραφικής ταινίας σοβιετικής παραγωγής (σε συνεργασία με τη Γαλλία) από το 1981.

## Περίληψη

Διεθνής τρομοκρατία και σκοτεινά παιχνίδια εξουσίας στα χρόνια του Β΄ Παγκοσμίου Πολέμου που μοιάζουν... παιδικά με τα αντίστοιχα σημερινά. Ναζί αξιωματικός αναλαμβάνει να εξοντώσει τους Τσώρτσιλ, Ρούσβελτ και Στάλιν στη συνάντησή τους στην Τεχεράνη του 1943. 37 έτη αργότερα, ο γερμανικός πράκτορας ζει με τη Φρανσουάζ (Κλοντ Ζαντ), μια νεαρή Παριζιάνα, η οποία τον κρύβει.

3 αστέρια του διεθνούς επιπέδου που παίζουν στην ταινία Τεχεράνη-43. Οι ηθοποιοί Alain Delon (Αλέν Ντελόν), Claude Jade (Κλοντ Ζαντ), Kurd Jurgens αποδέχτηκαν την πρόσκληση του σκηνοθέτη Vladimir Naumov, ο οποίος, όπως ήδη αναφέρθηκε, συνέβαλε στην αύξηση της δημοτικότητας των εγχώριων ακροατηρίων. Πάνω από εκατό εκατομμύρια εισιτήρια πωλήθηκαν.

## Βραβεύσεις
* Χρυσό Βραβείο στο Διεθνές Φεστιβάλ Κινηματογράφου Μόσχας, 1981 (Αλεξάντρ Άλοβ, Βλαντίμιρ Νόμοβ).

## Παραπομπές


## Εξωτερικοί σύνδεσμοι
* Τεχεράνη 43 στο IMDb

Κατηγορία:Σοβιετικές ταινίες
Κατηγορία:Ταινίες του 1981
Κατηγορία:Ρωσόφωνες ταινίες
Κατηγορία:Ταινίες παραγωγής Mosfilm
Κατηγορία:Γαλλικές ταινίες της δεκαετίας 1980
Κατηγορία:Ελβετικές ταινίες
Θεία αποκάλυψη

Με τον όρο **Αποκάλυψη του Θεού** ορίζουμε τα όσα ο Θεός αποκάλυψε στους ανθρώπους. Τον όρο χρησιμοποιούν όλες σχεδόν οι «εξ αποκαλύψεως θρησκείες» και σημαίνει τη φανέρωση των θείων αληθειών ή προθέσεων στους ανθρώπους.

Το φανέρωμα αυτό μπορεί να εκδηλωθεί με μυστικές ενοράσεις, ιστορικά γεγονότα ή πνευματικά βιώματα που μεταμορφώνουν τη ζωή των ατόμων και των ομάδων.

Ο άνθρωπος αισθάνεται μέσα του την ανάγκη να ανακαλύψει το νόημα του κόσμου και της ζωής, αλλά καθώς μόνος του δεν το κατορθώνει, στηρίζεται στην αποκάλυψη για να λάβει γνώση της υπερφυσικής αλήθειας και των θείων μυστηρίων.

Κατά την Ορθόδοξη Εκκλησία, η αποκάλυψη του Θεού δόθηκε πλήρως την Πεντηκοστή, με την επιφοίτηση του Αγίου Πνεύματος στην Εκκλησία. Έκτοτε, φορείς αυτής της αποκάλυψης, είναι οι άγιοι της Ορθόδοξης Εκκλησίας, ιδιαίτερα οι Θεουμένοι, οι οποίοι βιώνουν τη θεία αποκάλυψη ως εμπειρία ζωής. Εξ' αυτού του γεγονότος, προκύπτει η Ορθόδοξη θέση, ότι η αποκάλυψη του Θεού είναι η εμπειρία των αγίων, η οποία αποτελεί την Ιερά Παράδοση της Εκκλησίας. Είναι Θεόπνευστη, επειδή προέρχεται από θεοπνευστούς φορείς.

Η αποκάλυψη του Θεού, διατυπώνεται από τους αγίους με πολλούς τρόπους: Με τις αποφάσεις των Οικουμενικών Συνόδων, με τα εγκεκριμένα από Οικουμενικές Συνόδους κείμενα των πατέρων, με την Αγία Γραφή, την Υμνολογία της Εκκλησίας και τα Λειτουργικά κείμενα.

Τα ανωτέρω, θεωρούνται Θεόπνευστα, επειδή περιέχουν Θεία Αποκάλυψη. Εκ των ανωτέρω, αλάθητες θεωρούνται μόνο οι αποφάσεις των Οικουμενικών Συνόδων, επειδή τα υπόλοιπα, εκτός από τη Θεία Αποκάλυψη, είναι δυνατόν να περιέχουν και λάθη.

Κατηγορία:Θρησκειολογία
Εσπίνιο

Η **Εσπίνιο** είναι πόλη της Πορτογαλίας. Κατά την απογραφή του 2006 είχε 32.177 κατοίκους. Η πόλη φημίζεται για την παραλία και το καζίνο της. Είναι επίσης γνωστή στην Πορτογαλία για την ετήσια έκθεση που διοργανώνεται εκεί.

## Παραπομπές


Κατηγορία:Πόλεις της Πορτογαλίας
Υδροηλεκτρικό φράγμα Κρεμαστών

Το **υδροηλεκτρικό φράγμα Κρεμαστών** βρίσκεται στην Αιτωλοακαρνανία και ενώνει τους δήμους Αγρινίου και Αμφιλοχίας που βρίσκονται εκατέρωθεν του ποταμού Αχελώου στο σημείο εκείνο. Το φράγμα κατασκευάστηκε το 1966 και δημιούργησε την μεγαλύτερη τεχνητή λίμνη στην Ελλάδα. Κατά την δημιουργία της «πνίγηκαν» στα νερά της διάφορα χωριά και οικισμοί, με σημαντικότερη την Επισκοπή Ευρυτανίας στη θέση περίπου της οποίας (και δίπλα από το νέο χωριό) βρίσκεται η *ομώνυμη* γέφυρα που ενώνει πια τους νομούς Αιτωλοακαρνανίας και Ευρυτανίας.

## Παραγωγή ηλεκτρικής ενέργειας
Σε αυτό το φράγμα υπάρχουν εγκατεστημένες 4 μονάδες παραγωγής ηλεκτρικής ενέργειας με συνολική ισχύ 440 MW.
Στις όχθες του ποταμού, έχει τοποθετηθεί μεγάλη υδροηλεκτρική εγκατάσταση που έχει σήραγγα εκτροπής (για όσο νερό δε χρειάζεται ή απειλεί να πλημμυρίσει την περιοχή) με διάμετρο 12,5 μέτρα και μήκος 808 μέτρα. Το φράγμα στα Κρεμαστά έχει ύψος 153 μέτρα, μήκος 450 μέτρα και σχηματίζει τεχνητή λίμνη 30.000 στρεμμάτων που μπορεί να χωρέσει 4,7 δισεκατομμύρια κυβικά μέτρα νερό. Το φράγμα αυτό είναι το δεύτερο ψηλότερο χωμάτινο φράγμα της Ελλάδας, γιατί έλυσε πολλά προβλήματα του εξηλεκτρισμού της χώρας. Ο υδροηλεκτρικός σταθμός λειτουργεί με υδροστροβίλους.

## Εξωτερικοί σύνδεσμοι
Πληροφορίες για τη λίμνη Κρεμαστών

Κρεμαστών
Κατηγορία:Περιφερειακή ενότητα Αιτωλοακαρνανίας
Κρεμαστων
Τενοτστιτλάν

Η **Τενοτστιτλάν** ή **Τενοκτιτλάν** ( - *Τενοτστίτλαν*  - *Τενοτστιτλάν*, νάουατλ: *Tenōchtitlan* - *Τενοτστίτλαν*) ήταν μια πόλη-νησί στη λίμνη Τεξκόκο του Μεξικού, η οποία ήταν πρωτεύουσα της αυτοκρατορίας των Αζτέκων.

## Ιστορία
Σύμφωνα με την ιστορία των Αζτέκων, οι μετανάστες Μέσικα ίδρυσαν την Τενοτστιτλάν σε ένα ελώδες νησί το 1325, ακολουθώντας έναν οιωνό από τον θεό τους Ουιτζιλοπότστλι, έναν αετό, καθισμένο σε έναν κάκτο να τρώει ένα φίδι. Η εικόνα είναι σήμερα το εθνικό σύμβολο του Μεξικού. Η γεωγραφική θέση της Τενοτστιτλάν στην πυκνοκατοικημένη λεκάνη του Μεξικού παρείχε σημαντικές ευκαιρίες για εμπόριο και η πόλη επεκτεινόμενη γρήγορα έφθασε σε καθεστώς ευημερίας. Έγινε αυτοκρατορική πρωτεύουσα με τον σχηματισμό της αυτοκρατορίας των Αζτέκων 1428. Οι Μέσικα εν ευθέτω χρόνω κατέκτησαν ένα μεγάλο τμήμα της μεσοαμερικανικής επικράτειας. Οι φόροι των εκατομμυρίων υποτελών απέφεραν πλούτη για την πόλη, η οποία στην εποχή της ισπανικής κατάκτησης το 1519 κάλυπτε έκταση πέντε τετραγωνικών μιλίων με πληθυσμό περίπου 200.000. Το μεγαλύτερο τμήμα της πόλης καταστράφηκε από τους κατακτητές και πάνω στα ερείπιά της χτίστηκε η Πόλη του Μεξικού.

## Εικόνες

 CodexMendoza01.jpg|Ο οιωνός της ιστορίας των Αζτέκων. Κώδικας Μεντόσα.
 Reconstruction of Tenochtitlan2006.jpg|Ανακατασκευή της Τενοχτιτλάν.


## Σημειώσεις


## Προτεινόμενη Βιβλιογραφία

* Edward E. Calnek, (1976), "The Internal Structure of Tenochtitlan", στο Eric R. Wolf, (ed.) *The Valley of Mexico*.
* Jose Luis de Rojas, (1986) *Mexico-Tenochtitlan: Economia y Sociedad en el Siglo XVI*.
* Μichael E. Smith "Tenochtitlan (Or Tenochtitlán)" στο Brian M. Fagan, ed., (1996) *The Oxford Companion to Archaeology*, Oxford University Press: Oxford

## Πηγές
* Aztec: Tenochtitlán, Britannica
* Study Mexico City's history from the Aztec-Mexica cities Tenochtitlán and Tlatelolco to the conquistadores, Britannica

Κατηγορία:Αζτέκοι
Κατηγορία:Αρχαιολογικοί τόποι στο Μεξικό
Κατηγορία:Τεχνητά νησιά
Κατηγορία:Πόλη του Μεξικού
Κατηγορία:Μυθολογία Αζτέκων
Κλεισούρα Αιτωλοακαρνανίας

Το **Φαράγγι της Κλεισούρας** ή συνηθέστερα **Κλεισούρα της Αιτωλοακαρνανίας** είναι ένας γεωλογικός σχηματισμός στο όρος Αράκυνθος ή Ζυγός του νομού Αιτωλοακαρνανίας. 

## Ιστορία
Κατά τους προϊστορικούς χρόνους τα όρη Αράκυνθος και Παναιτωλικό περιόριζαν τα νερά του ποταμού Αχελώου να καταλήξουν στην θάλασσα και σχημάτιζαν έτσι μια μεγάλη λίμνη. Το νερό έπειτα διερχόταν από το φαράγγι της Κλεισούρας και χύνονταν στην λιμνοθάλασσα του Αιτωλικού. Με την πάροδο των αιώνων και ύστερα από γεωλογικές ανακατατάξεις στην περιοχή, ο ποταμός άλλαξε πορεία με αποτέλεσμα το φαράγγι της Κλεισούρας να γίνει μια ξερή κοίτη και η μεγάλη λίμνη να περιοριστεί σε έκταση, σχηματίζοντας, προς την έξοδό του, τις υπάρχουσες λίμνες της Τριχωνίδας, του Οζερού, της Αμβρακίας και της Λυσιμαχίας. Στην ίδια κατεύθυνση βρισκόταν η αρχαία αιτωλική πόλη Πυλήνη, την οποία όπως αναφέρει ο Στράβωνας μεταφέρθηκε στη βόρεια πλευρά του Αράκυνθου κοντά στο μοναστήρι του Αγίου Γεωργίου και την μετονόμασαν σε Πρόσχιον, ενώ στη δυτική πλευρά του φαραγγιού βρίσκεται η εκκλησία της Ζωοδόχου Πηγής ή Αγία Ελεούσα Αιτωλοακαρνανίας.

## Περιβάλλον
Στην περιοχή παλαιότερα ζούσαν μερικά ζευγάρια γυπαετών ενώ σήμερα η περιοχή φιλοξενεί μεγάλο πληθυσμό όρνεων, αλλά και αμφίβιων/ερπετών όπως: Κιτρινοβομβίνες (*Bombina variegata scabra*), Πρασινόφρυνους (*Bufo viridis viridis*), Δεντροβάτραχους (*Hyla arborea arborea*) και Ονυχοχελώνες (*Testudo hermanni hermanni*). Το φαράγγι μαζί με το βουνό Αράκυνθος είναι ενταγμένο στο δίκτυο Φύση 2000.

## Δείτε επίσης
* Natura 2000 Νομού Αιτωλοακαρνανίας

## Παραπομπές


## Εξωτερικοί σύνδεσμοι
*Το Φαράγγι της Κλεισούρας από τον ιστότοπο του Δήμου Αγρινίου
*Η Εποχή, Η Κλεισούρα Αιτωλοακαρνανίας
*To φαράγγι από ψηλά στο https://www.youtube.com

Κατηγορία:Φαράγγια στην Ελλάδα
Κλεισουρας Φαραγγι
Μυθολογία Αζτέκων

Με τον όρο **[[μυθολογία]] των Αζτέκων** εννοείται το συνολικό σώμα μύθων που διαμόρφωσαν τα θρησκευτικά πιστεύω και τις κοινωνικές δομές του πολιτισμού των Αζτέκων. Κυρίαρχη θέση σε αυτό το πλέγμα των μύθων έχει ο ιδρυτικός μύθος και το πάνθεον των Αζτέκων, έτσι όπως διαμορφώθηκε κατά την περίοδο ίδρυσης της αυτοκρατορίας.

## Ιδρυτικός μύθος

Η ίδρυση του κράτους των Αζτέκων αρχίζει με τον μύθο του Ουιτζιλοπότστλι. Αντλώντας από τον μύθο των πέντε ηλίων και τους μεσοαμερικανικούς μύθους της δημιουργίας, γνωστούς στην ευρύτερη επικράτεια του Μεξικού οι Αζτέκοι δημιούργησαν τους δικούς τους μύθους, οι οποίοι βρίσκονται μόνο στον δικό τους πολιτισμό. Οι προφητείες και οι αιτιολογίες για την ανάπτυξη του κράτους των Αζτέκων -κάτι που συμβαίνει σε όλους τους ιδρυτικούς εθνικούς ή φυλετικούς μύθους εμφανίζονται πριν από τη γέννηση της κεντρικής θεότητας, του Ουιτζιλοπότστλι. Η μητέρα του Ουιτζιλοπότστλι, Κοατλίκουε, (Εκείνη με το φιδίσιο ένδυμα), τελούσε το ιερό καθήκον της στο όρος του Ερπετού, κοντά στην Τούλα, μαζεύοντας έναν θύσανο φτερών, όταν ανακάλυψε ότι ήταν έγκυος. Οι τετρακόσιοι γιοι και η κόρη της Κογιολξάουκι θύμωσαν και αποφάσισαν να τη σκοτώσουν. Διαμόρφωσαν λοιπόν μια στρατιά την οποία οδηγούσε η Κογιολξάουκι και επιτέθηκαν.

Τότε γεννήθηκε σε μια στιγμή ο Ουιτζιλοπότστλι, πλήρως ανεπτυγμένος, πλήρως οπλισμένος, με ασπίδα και λόγχη. Έφερε πύρινο σκήπτρο με κεφαλή φιδιού και με αυτό επιτέθηκε στην αδελφή του, τεμαχίζοντας το σώμα της. Κατόπιν επιτέθηκε στον υπόλοιπο στρατό, σκοτώνοντας και διασκορπίζοντας τους αδελφούς του. Με αυτόν τον τρόπο ο νεογέννητος έγινε καθοδηγητής των Μεσίκα στο μακρύ ταξίδι τους για μόνιμη εγκατάσταση. Οι Μεσίκα με δυσκολίες και περιπέτειες έφτασαν στον τόπο που ονομαζόταν Τενοτστιτλάν. Εκεί ο θεός εμφανίστηκε στα όνειρα ιερέων για να τους καθοδηγήσει στην επιλογή του τόπου. Φθάνοντας στην ελώδη γη μια λίμνης ακολούθησαν τους οιωνούς, έναν αητό που έτρωγε φίδι, και εγκατέστησαν εκεί την πρωτεύουσα της αυτοκρατορίας τους.

## Πάνθεον

* Η Νάουατλ (η γλώσσα των Αζτέκων) έχει πάντα τον τονισμό στην προτελευταία συλλαβή της λέξης. Η Νάουατλ γράφεται με ισπανική ορθογραφία, καθώς στα ισπανικά στην λέξη Νάουατλ το γράμμα h δεν προφέρεται.

## Προτεινόμενη βιβλιογραφία

*Bierhorst, John, (1984), *The Hungry Woman-Myths and Legends of the Aztecs*. New York: William Morrow
*Fah, Sophia Lyon and Dorothy T. Spoerl, (1958) "Heart-of-the-Earth-and-Sky", στο *Beginnings: Earth, Sky, Life, Death*, Boston: Unitarian Universalist Association
*Foss, Flora, (1993), *World Myths and Legends II—Mexico*, Belmont, CA: Simon & Schuster Education Group
*Green, John, (1991), *Life in Ancient Mexico Coloring Book*, New York: Dover Publications

## Πηγές



*
Υδροηλεκτρικό φράγμα Καστρακίου

Το **υδροηλεκτρικό φράγμα Καστρακίου** κατασκευάστηκε το 1969. Είναι το δεύτερο κατά σειρά φράγμα του Αχελώου. Το ύψος του φράγματος είναι 95 μέτρα και το μήκος του 650 μέτρα. Με την κατασκευή του φράγματος δημιουργήθηκε η τεχνητή λίμνη του Καστρακίου.

## Εξωτερικοί σύνδεσμοι

* Τεχνητή Λίμνη Καστρακίου στον ιστότοπο https://olympianland.gr/.

## Παραπομπές


Καστρακίου
Καστρακιου
Ορθόδοξο εορτολόγιο

Το **Ορθόδοξο εορτολόγιο** δηλαδή το εορτολόγιο της Ορθόδοξης ανατολικής εκκλησίας ορίζει τις εορτές και επετείους της Ορθόδοξης Εκκλησίας σε ετήσια βάση. Αυτές σχετίζονται με την ανάμνηση συμβάντων από την επίγεια παρουσία του Ιησού Χριστού, περιγραφές και πρόσωπα από την Παλαιά και την Καινή Διαθήκη, αλλά και γεγονότα από τον βίο Αγίων, οσίων, μαρτύρων, νεομαρτύρων και γενικότερα προσώπων που προσκυνώνται και τιμώνται από την Ορθόδοξη Εκκλησία.

Το εορτολόγιο έχει κεντρική σημασία για την ζωή των πιστών της Ορθόδοξης Εκκλησίας αφού καθορίζει μεταξύ των άλλων τις ετήσιες περιόδους νηστειών, αλλά και τις επίσημες κρατικές αργίες θρησκευτικού περιεχομένου στα κράτη με επίσημη θρησκεία την Ορθοδοξία. Οι Έλληνες εορτάζουν σύμφωνα με το εορτολόγιο την ονομαστική τους εορτή, δηλαδή εορτάζουν το όνομά τους, καθώς και τον άγιο από τον οποίο το πήραν.  

Οι εορτές της Ορθόδοξης ανατολικής εκκλησίας είναι δύο ειδών: σταθερές και κινητές. Οι σταθερές εορτάζονται την ίδια ημερομηνία κάθε χρόνο, ενώ η ημερομηνία των κινητών εορτών μεταβάλλεται από χρόνο σε χρόνο. Σταθερές εορτές είναι συνήθως αυτές που σχετίζονται με την Παναγία και οι γιορτές των Αγίων, εκτός αν βρίσκονται σε ημερομηνία κατά την διάρκεια της Σαρακοστής. Συνήθως οι κινητές εορτές σχετίζονται με την ημερομηνία εορτασμού του Πάσχα, που και αυτή είναι μεταβαλλόμενη από χρόνο σε χρόνο. Για παράδειγμα η εορτή του Αγίου Γεωργίου πάντα γιορτάζεται μετά το Πάσχα, αν τύχει και πέσει μέσα στη Σαρακοστή.

Η τάξη και οι απαραίτητες οδηγίες για όλες τις κινητές και ακίνητες εορτές του έτους περιλαμβάνονται στο *Τυπικό* της Εκκλησίας. Οι εορτές και επέτειοι που αναφέρονται σε μια συγκεκριμένη ημερομηνία, εορτάζονται από τους Παλαιοημερολογίτες 13 μέρες αργότερα.

## Εξωτερικοί σύνδεσμοι
* Ορθόδοξο εορτολόγιο από την Εκκλησία της Ελλάδος 

*
Κατηγορία:Ορθοδοξία
Κεντρική θέρμανση

Η **κεντρική θέρμανση** είναι ένα είδος εγκατάστασης θέρμανσης κτιρίων. Ονομάζεται η παραγωγή θερμότητας για τη θέρμανση χώρων ή/και την παραγωγή ζεστού νερού χρήσης από ένα **κεντρικό** σύστημα εγκατεστημένο
σε ένα κτίριο, πολυκατοικία ή συγκρότημα κτιρίων για το σκοπό αυτό. 

Το κεντρικό αυτό σύστημα αποτελείται από ένα σύνολο αλληλοσυνδεδεμένων συσκευών και οργάνων, και συγκεκριμένα από το λέβητα, τον καυστήρα, τον κυκλοφορητή, τη δεξαμενή καυσίμων, τις διατάξεις ασφαλείας, τις σωληνώσεις, την καπνοδόχο και τα θερμαντικά σώματα. 

Η ενέργεια που παράγεται μεταφέρεται στους διάφορους χώρους μέσω ενός θερμαντικού μέσου (νερό, ατμός, αέρας) ενώ η διανομή επιτυγχάνεται μέσω ενός δικτύου σωληνώσεων ή αεραγωγών, ή ακόμη και με συνδυασμό και των δύο.

Κατηγορία:Θέρμανση
Κατηγορία:Μηχανολογία
Κεντρικη θερμανση
Κατηγορία:Υδραυλικές εγκαταστάσεις
Κατηγορία:Θέρμανση κατοικίας
Λέβητας

**Λέβητας** ονομάζεται κάθε κλειστή μεταλλική συσκευή (δοχείο) εντός του οποίου νερό ή άλλο υγρό  θερμαίνεται και μετατρέπεται σε ατμό - οπότε ονομάζεται ατμολέβητας ή αν θερμαίνει το νερό, λέβητας νερού. 

Η θερμότητα παράγεται από την καύση του καυσίμου, με το οποίο τροφοδοτείται ο λέβητας, χάρη στο εργαζόμενο μέσο, που ανακυκλοφορεί μέσα σε σωληνώσεις και μεταφέρει τη θερμότητα αυτή στο σημείο που θα καταναλωθεί, είτε για θέρμανση είτε για παραγωγή έργου. Για τους συνήθεις λέβητες σε συστήματα κεντρικής θέρμανσης, το εργαζόμενο μέσο είναι το νερό.

Ατμολέβητας ή ατμογεννήτρια είναι ο λέβητας, στον οποίο το εργαζόμενο μέσο είναι ο ατμός που παράγεται από την εξάτμιση του νερού τροφοδοσίας του λέβητα. Ο ατμολέβητας αποτελεί απαραίτητο μέσον των ατμομηχανών. Ιδιαίτερη κατηγορία αποτελούν οι ναυτικοί ατμολέβητες.

## Τύποι
Ο τύπος του λέβητα που θα χρησιμοποιηθεί σε μια εφαρμογή καθορίζεται κυρίως από την απαιτούμενη θερμοκρασία και πίεση του παραγόμενου ατμού ή νερού. 

Οι λέβητες διακρίνονται γενικά σύμφωνα με το υλικό κατασκευής τους σε χυτοσιδηρούς και χαλύβδινους. 
Οι χυτοσιδηροί αντέχουν καλύτερα στη διάβρωση, μπορούν να επιδεχθούν προσθήκες στοιχείων και χρειάζονται μικρότερες ποσότητες νερού κατά τη λειτουργία τους. 
Οι χαλύβδινοι έχουν μικρότερο βάρος και αντέχουν καλύτερα στις πιέσεις και στις απότομες αλλαγές θερμοκρασίας. Οι διαστάσεις τους προσαρμόζονται καλύτερα στις διάφορες απαιτήσεις και έχουν χαμηλό κόστος.

Επίσης από το μέσο καύσης, αυτοί διακρίνονται σε γαιανθρακολέβητες, λέβητες κονιοποιημένου γαιάνθρακα και πετρελαιολέβητες.

## Βασικά μέρη λέβητα
Τα βασικά μέρη από τα οποία αποτελούνται όλοι οι ατμολέβητες είναι ο "θερμαντήρας", ο "υδροθάλαμος" και ο "ατμοθάλαμος". Εκτός όμως αυτών διακρίνονται επιμέρους και η "εστία", με τον "βωμό" ή καυστήρα, η "εσχάρα"(*), η "τεφροδόχη"(*) ο "φλογοθάλαμος", οι "αυλοί", ο "καπνοθάλαμος" και η "καπνοδόχος".

(*) Μόνο για τους γαιανθρακολέβητες

## Χαρακτηριστικά στοιχεία
*Ονομαστική ισχύς λέβητα* είναι η θερμική ισχύς που καθορίζει και εγγυάται ο κατασκευαστής ότι μπορεί να αποδίδει ο λέβητας σε συνεχή λειτουργία με συγκεκριμένο καύσιμο, με το συντελεστή απόδοσης που καθορίζει ο ίδιος ο κατασκευαστής. Εκφράζεται σε Κιλοβάτ (kW).

## Δείτε επίσης
* Ατμομηχανή
* Ατμάμαξα

## Εξωτερικοί σύνδεσμοι
* 

Κατηγορία:Ενεργειακή τεχνολογία
Κατηγορία:Ατμοπαραγωγή
Κατηγορία:Ατμομηχανές
Κατηγορία:Δόμηση
Κατηγορία:Θέρμανση
Κατηγορία:Θέρμανση κατοικίας
Κατηγορία:Συσκευές
Κατηγορία:Υδραυλικές εγκαταστάσεις
Σκήτη Αγίου Παντελεήμονος

Η **σκήτη του Αγίου Παντελεήμονος** ανήκει στη Μονή Κουτλουμουσίου και αποτελείται από 23 καλύβες διασκορπισμένες μέσα στο δάσος. Από αυτές οι δύο σήμερα είναι ερειπωμένες. Βρίσκεται ανατολικά της Μονής Κουτλουμουσίου σε απόσταση μισής ώρας με τα πόδια. Η τοποθεσία της είναι αμφιθεατρική. 

Η σημερινή συγκρότηση διαμορφώθηκε το 1785 από κάποιον ιερομόναχο Χαράλαμπο που έκτισε και το Κυριακό της, επάνω στο παλαιότερο μικρό κελί του Αγίου Παντελεήμονος (1790). Στην αυλή του υψώνεται το κωδωνοστάσιο και ένα πολύ ψηλό και παμπάλαιο κυπαρίσσι. Η σκήτη διαθέτει και βιβλιοθήκη, που περιέχει 40 περίπου χειρόγραφα, τα περισσότερα νεότερα χάρτινα, και 500 έντυπα βιβλία παλαιών εκδόσεων. Φυλάγονται επίσης τεμάχια τιμίων λειψάνων και διακόσιες εικόνες μεταξύ των οποίων η θαυματουργή εικόνα του Αγίου Παντελεήμονα του 18ου αιώνα.

Λειτουργεί με εσωτερικό κανονισμό που ανάγεται στην εποχή της ίδρυσής της. Το Κυριακό της Σκήτης Αγίου Παντελεήμονος πήρε την ονομασία του από το κελί του Αγίου Παντελεήμονος, στου οποίου τη θέση κτίστηκε το 1790. Μέρος του Κυριακού είναι αγιογραφημένο. Ο τρούλος του και ο δεξιός χορός του, τοιχογραφήθηκαν το 1868. Στο Άγιο Βήμα φυλάγεται η εικόνα Παναγία των Χαιρετισμών. Στο συγκρότημα του Κυριακού περιλαμβάνονται η τράπεζα και το αρχονταρίκι. Το τριώροφο καμπαναριό είναι αυτοτελές κτίσμα του 1792, κτισμένο πάνω σε παλαιότερη ισόγεια δεξαμενή. Η Σκήτη Κουτλουμουσίου αποτελείται από είκοσι τρεις καλύβες. Τρεις από αυτές δεν έχουν ενσωματωμένο ναό. Κατοικούνται οι δέκα τέσσερις ενώ οι υπόλοιπες εννέα είναι έρημες. Οι είκοσι γέροντες της Σκήτης ασχολούνται με τη γεωργία, την κατασκευή εργόχειρων και κομποσχοινίων, καθώς και με τη συγγραφή βιβλίων. Σε καλύβα της Σκήτης έζησε στις αρχές του 19ου αιώνα ο οσιομάρτυρας Γεράσιμος ο νέος και τον 20ό αιώνα ο Άγιος Παΐσιος.

Τον Οκτώβριο του 2019 τη Σκήτη του Αγίου Παντελεήμονος επισκέφθηκε ο Οικουμενικός Πατριάρχης Βαρθολομαίος.

## Παραπομπές


Αγίου Παντελεήμονος
Κατηγορία:Μονή Κουτλουμουσίου
Κατάλογος Λατίνων Αρχιεπισκόπων Πάτρας

Η Λατινική Αρχιεπισκοπή της Πάτρας ιδρύθηκε μετά την κατάληψη της Βυζαντινής αυτοκρατορίας και της Πάτρας από τους Λατίνους σταυροφόρους. Στην Αρχιεπισκοπή, από το 1204 έως το 1215, ανήκαν οι Επισκοπές Ωλένης, Αμυλκών, Βελιγοστής, Μεθώνης, Λακεδαιμονίας και Κορώνης. Το 1215 οι Επισκοπές μειώθηκαν, γιατί κάποιες συγχωνεύτηκαν άλλες διαλύθηκαν και άλλες δόθηκαν σε άλλες Αρχιεπισκοπές, όπως συνέβη με εκείνες της Ωλένης, της Κορώνης, της Μεθώνης και της Κεφαλληνίας.
Από το 1475 ο τίτλος δινόταν και τιμητικά. 

 

## Δείτε επίσης
* Αρχεπισκοπική Λατινική Βαρωνία της Πάτρας
* Κάστρα του Λατίνου Αρχιεπίσκοπου Πατρών

## Πηγές
* *Neue Quellen zur Geschichte des lateinischen Erzbistums Patras.* Gesammelt und erläutert von Ernst Gerland. (Scriptores sacri et profani V) Leipzig 1903. (Digitalisat der Bischofsliste)
* Catholic Encyclopedia
* Giorgio Fedalto, *La Chiesa Latina in Oriente*, Vol.I, Mazziana, Verona, 1973, σελ. 247–311. (*L‘arcidiocesi di Patrasso, 1204–1429*)
* Giorgio Fedalto, *La Chiesa Latina in Oriente*, Vol.II. *Hierarchia Latina Orientis*, Mazziana, Verona, 1976, σελ. 190–192.
* Ernst Gerland, *[http://archive.org/stream/neuequellenzurg00gerlgoog#page/n264/mode/2up Neue Quellen zur Geschichte des lateinischen Erzbistums Patras]*, B.G. Teubner, 1903.
* Στέφανος Θωμόπουλος, *[http://anemi.lib.uoc.gr/search/?dtab=m&search_type=simple&search_help=&display_mode=overview&wf_step=init&show_hidden=0&number=10&keep_number=&cclterm1=%CE%98%CF%89%CE%BC%CF%8C%CF%80%CE%BF%CF%85%CE%BB%CE%BF%CF%82&cclterm2=&cclterm3=&cclterm4=&cclterm5=&cclterm6=&cclterm7=&cclterm8=&cclfield1=term&cclfield2=&cclfield3=&cclfield4=&cclfield5=&cclfield6=&cclfield7=&cclfield8=&cclop1=&cclop2=&cclop3=&cclop4=&cclop5=&cclop6=&cclop7=&isp=&display_help=0&offset=1&search_coll%5Bmetadata%5D=1&&stored_cclquery=&skin=&rss=0&store_query=1&show_form=&export_method=none&lang=el&ioffset=1&display_mode=detail&ioffset=1&offset=10&number=1&keep_number=10&old_offset=1&search_help=detail Η Ιερά Μονή Ομπλού]*, Τύποις "Φοίνικος" Ηρακλέους Π. Ευμορφοπούλου, Εν Πάτραις 1903. 
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, τόμοι Α'-Β', Αχαϊκές Εκδόσεις, Πάτρα 1998-1999. ISBN 960-7960-10-6 (set)

*
λατινων αρχιεπισκοπων πατρας
Μανδάτωρ

Ο **Μανδάτωρ** ήταν ανώτατος υπάλληλος της Αυτοκρατορικής Αυλής του Βυζαντίου, έργο του οποίου ήταν να μεταβιβάζει τις διαταγές του Αυτοκράτορα. Το αξίωμα αυτό έφεραν πολλοί, με επί κεφαλής αυτών τον «Πρωτομανδάτωρα». Ένας δε εξ αυτών «παρά τω Βασιλεί» έφερε «*χρυσούν βεργίν*», δηλαδή ράβδο χρυσή διακοσμημένη με πολύτιμους λίθους συνοδεύοντας τον Αυτοκράτορα κατά τις εξόδους του σε δημόσιες εμφανίσεις και τελετές. Μέσω δε αυτού ο Αυτοκράτορας προσφωνούσε τον λαό.

Μανδάτωρες υπήρχαν και στο στρατό με καθήκοντα αγγελιαφόρου ή συνδέσμου μεταξύ των Διοικητών «*οι τα μανδάτα των αρχόντων οξέως διακομίζοντες*». Εκλεγόντουσαν από κάθε Τάγμα «*άνδρες γοργοί και φρόνιμοι και λαλούντες, αν ενδέχηται, και διαφόρους γλώσσας*». Αντ' αυτών εκφωνούνταν τα παραγγέλματα των Διοικητών, τόσο κατά τις ασκήσεις όσο και στο πεδίο της μάχης. Στο δε πεδίο της μάχης οι Μανδάτωρες εκτελούσαν και καθήκοντα ανιχνευτή προς προστασία των Διοικητών.

## Σχόλια
Μετά τη πτώση της Κωνσταντινούπολης, το αξίωμα αυτό πέρασε στην Οθωμανική Αυτοκρατορία, σε όλους τους Βασιλικούς Οίκους της Ευρώπης (που τηρείται μέχρι και σήμερα στις επίσημες τελετές), αλλά και στα Πατριαρχεία και στις Επισκοπές.
 
* Εις μεν τους Βασιλικούς Οίκους, είναι εκείνοι που κτυπώντας τη «Ράβδο» στο έδαφος ανακοινώνουν την άφιξη προσκεκλημένων Ηγεμόνων και αυτών των Βασιλέων ή την αποχώρησή τους. 
* Εις δε τα Πατριαρχεία είναι ο ακόλουθος του Πατριάρχη που φέρει ράβδο και με τους κτύπους στο έδαφος σημαίνει την άφιξη, διέλευση ή αποχώρησή του. 
* Στις Επισκοπές χρέη Μανδάτωρος εκτελεί ο Πρωτοσύγκελος της Μητρόπολης, που φέρει σχετική ράβδο (με επιπρόσθετα καθήκοντα του τελετάρχη στις λιτανείες). 
* Κατά δε τη διάρκεια των Αρχιερατικών συλλείτουργων χρέη Μανδάτωρα εκτελεί ο Αρχιδιάκονος ή Διάκονος κατά την αναγγελία της φήμης ενός εκάστου Αρχιερέως. 
* Επίσης στο στρατό μέχρι και σήμερα τα αυτά χρέη ασκούν οι σαλπιγκτές.

## Ετυμολογία
Η λέξη προέρχεται από το λατινικό mandator=ο εντελλόμενός τι (εκ του  mandatum=μήνυμα, παραγγελία, πβλ. το ιταλικό mandato, το γαλλικό mandat και mandataire κ.τ.λ.) Αυτή είναι και η προέλευση της λέξης της  νέας ελληνικής *μαντάτο*=διαταγή, προμήνυμα, μήνυμα, παραγγελία, είδηση.  

## Υποσημειώσεις


Κατηγορία:Βυζαντινοί διοικητικοί τίτλοι
Πανεμόνιο

Το **Πανεμόνιο** είναι ο αρχαιότερος τύπος αιολικής μηχανής, που χρησιμοποιήθηκε γύρω στον 7ο αιώνα π.Χ. στην κοιλάδα της Μεσοποταμίας για την άντληση νερού. Παρόμοιος τύπος μηχανής εμφανίστηκε αργότερα και στην Κίνα. Είναι αιολική μηχανή κατακόρυφου άξονα, που διαθέτει 2-4 ημικυλινδρικά πτερύγια. Στρέφεται με αργό ρυθμο και έχει το μικρότερο συντελεστή απόδοσης σε σχέση με τις υπόλοιπες μηχανές.

Κατηγορία:Αιολικές μηχανές
Post hoc ergo propter hoc

**Post hoc ergo propter hoc** στα λατινικά σημαίνει «κατόπιν τούτου, άρα εξαιτίας τούτου». Συχνά συντομεύεται σε «post hoc». Σε ορισμένα βιβλία φιλοσοφίας μεταφράζεται απλώς ως: «Εάν, άρα τότε επειδή».

Το *Post hoc*, γνωστό επίσης ως «συμπτωματικός συσχετισμός» ή «ψευδής αιτία», αποτελεί λογική πλάνη η οποία εικάζει ή αιτεί ότι εάν κάτι συμβεί μετά από κάτι άλλο, τότε το πρώτο θα πρέπει να είναι η αιτία του δευτέρου. Αποτελεί ιδιαίτερα κοινό λάθος, διότι η χρονική συνέχεια είναι αναπόσπαστο μέρος της αιτιότητας. Πάντοτε, δηλαδή, η αιτία προηγείται του αποτελέσματος. Η πλάνη έγκειται στο ότι το συμπέρασμα συνάγεται αποκλειστικά και μόνον από την χρονική σειρά των γεγονότων, η οποία δεν αποτελεί ακριβή ένδειξη. Με άλλα λόγια, δεν μπορούμε πάντα να λέμε ότι το πρώτο γεγονός ήταν η αιτία του δευτέρου.

Το *Post hoc* αποτελεί περίπτωση της επιβεβαίωσης του επομένου και διατυπώνεται ως εξής:
:* Το γεγονός Α συνέβη πριν από το γεγονός Β.
:* Άρα, το γεγονός Α ήταν η αιτία του Β.

Για παράδειγμα, οι πωλήσεις παγωτών αυξάνονται κατά πολύ κάθε Ιούνιο και οι κλοπές αυτοκινήτων κάθε Ιούλιο. Θα αποτελούσε πλάνη το να ισχυριστεί κανείς ότι επειδή περισσότεροι άνθρωποι τρώνε παγωτό έχουμε και περισσότερες κλοπές αυτοκινήτων.

Αυτού του είδους ο συλλογισμός έχει αποτελέσει την βάση για πολλές προκαταλήψεις, δεισιδαιμονίες καθώς και για πολλές μαγικές πρακτικές, διότι συσχετίζει δύο στοιχεία τα οποία δεν έχουν πραγματική ή λογική σύνδεση. Για παράδειγμα, εάν κάποιος δει ένα νόμισμα στο έδαφος και το μαζέψει και αργότερα λάβει καλά νέα από κάποια πηγή, τότε ίσως νομίσει ότι το ότι βρήκε το νόμισμα είχε ως αποτέλεσμα το να λάβει καλά νέα, παρά το ότι το όλο συμβάν δεν ήταν παρά μία σύμπτωση.

Το *Post hoc* σχετίζεται με την λογική πλάνη cum hoc ergo propter hoc.

## Βλέπε επίσης
* cum hoc ergo propter hoc
* Πλάνη της υποστροφής
* non sequitur
* non causa pro causa

## Εξωτερικοί σύνδεσμοι

* Post Hoc πλάνη  από το Λεξικό του Σκεπτικιστή
* Post Hoc, Ergo Propter Hoc in the *Fallacy Files* by Gary N. Curtis
* Non Causa Pro Causa in the *Fallacy Files* by Gary N. Curtis

Κατηγορία:Λατινικές φράσεις
Κατηγορία:Λογική πλάνη
Χάος

Ο όρος **χάος** μπορεί να αναφέρεται:

* Στο Χάος (μυθολογία)
* Στο Χάος (μεταφυσική)
* Στη θεωρία του χάους
* Στον αστεροειδή 19521 Χάος
* Στην ταινία ''Χάος''
Παλαιών Πατρών Γεράσιμος ο Θηραίος

Ο **Γεράσιμος ο Θηραίος** ή **Σαντοριναίος** (Κοντοχώρι Θήρας, ; - Θήρα, 20 Μαΐου 1772) υπήρξε Έλληνας ιεράρχης, Επίσκοπος Βοιωτίας και μητροπολίτης Παλαιών Πατρών.

## Βιογραφικά στοιχεία
Γεννήθηκε στο Κοντοχώρι της Θήρας στα τέλη του 17ου αιώνα. Αργότερα, όταν έγινε ιερέας, έχτισε στο χωριό του τον ναό της Θεοτόκου, ο οποίος το 1759 τιμήθηκε με σταυροπηγιακή χάρη από τον Πατριάρχη Σεραφείμ. 

Τον Απρίλιο του 1727 ο Γεράσιμος εξελέγη Επίσκοπος Βοιωτίας και μετέβη στην Θήβα, όπου βρήκε κατεστραμμένους τους ναούς από τους συνεχείς πολέμους. Ανακαίνισε τον Μητροπολιτικό ναό, αλλά αδυνατούσε να τον εξοπλίσει και ζήτησε βοήθεια από τους πλούσιους έμπορους της Θήβας.

Εξελέγη μητροπολίτης Παλαιών Πατρών στις 22 Ιουλίου 1733. Έγινε αμέσως συνοδικός και ως το 1755 υπογράφει ως συνοδικός, αν και από το 1750 μέχρι το 1757 είχε χάσει το μητροπολιτικό θρόνο και μόναζε σε μονή του Τίμιου Προδρόμου σε νησί που αγνοούμε το όνομά του και βρισκόταν κοντά στην Σωζόπολη στον Εύξεινο Πόντο.

Τον Αύγουστο του 1757 επανήλθε στο θρόνο της μητρόπολης της Παλαιάς Πάτρας μέχρι το 1759. Τα τελευταία χρόνια της ζωής του τα πέρασε στη Θήρα, όπου και πέθανε στις 20 Μαΐου 1772.

## Παραπομπές


## Πηγές
* 
* 

Κατηγορία:Μητροπολίτες Θηβών
Κατηγορία:Μητροπολίτες Παλαιών Πατρών
Παλαιών Πατρών Παρθένιος Δ΄

Ο **Παλαιών Πατρών Παρθένιος Δ΄** (Ιωάννινα 1720- Μόσχα 1786) ήταν Έλληνας ιεράρχης έχοντας διατελέσει δύο φορές μητροπολίτης Παλαιών Πατρών. Συμμετείχε ενεργά στην Ορλωφική επανάσταση μετά την ατυχή έκβαση της οποίας κατέφυγε με ρωσικό πλοίο στη Ρωσία.

## Βιογραφία
Γεννήθηκε στα Ιωάννινα το 1720. Διετέλεσε μητροπολίτης Παλαιών Πατρών κατά τις περιόδους 1750-1756 και 1759-1770. Αντικατέστησε και τις δύο φορές τον Γεράσιμο τον Θηραίο. Κατείχε μεγάλη παιδεία και ήταν άριστος γνώστης της αρχαίας ελληνικής γλώσσας.

Το 1766 έχτισε την εκκλησία της Φανερωμένης στο Αίγιο. Στα Ορλωφικά, βρισκόμενος στο Αίγιο σήκωσε τη σημαία της επανάστασης και εξεδίωξε από τη πόλη τους Οθωμανούς και στη συνέχεια εκστράτευσε κατά των Καλαβρύτων. Τότε ο ηγούμενος της Μονής Μεγάλου Σπηλαίου κρατώντας ένα σταυρό και μαζί με τους μοναχούς με απειλές και χριστιανικές νουθεσίες κατόρθωσε να λύσει την υπό του Παρθενίου πολιορκία της πόλης, να εισέλθει και να παραλάβει όλες τις τουρκικές οικογένειες με τα ιερά τους κειμήλια και να τα διαπορθμεύσει με ασφάλεια στον Κρισσαίο Κόλπο ή Κόλπο Ιτέας. 
Μετά την αποτυχία της επανάστασης εκείνης, ο Παρθένιος Δ' κατέφυγε αρχικά στη Ζάκυνθο, υπό τη προστασία του ρωσικού στόλου, και αργότερα στην Αγία Πετρούπολη ικέτης στην αυλή της Μεγάλης Αικατερίνης. Εκεί η τσαρίνα του παραχώρησε κάποιον αγρό για τον βιοπορισμό του, αφού δεν μπορούσε να επιστρέψει στην έδρα του λόγω καθαίρεσής του.

Πέθανε το 1786 και ετάφη στη Μόσχα στη μονή του Ντασκόυ όπου ο τάφος του υπάρχει και σήμερα.

* Η δε Μονή του Μεγάλου Σπηλαίου για τη βοήθεια που είχε παράσχει σε τούρκικες οικογένειες τιμήθηκε ιδιαίτερα από τον Σουλτάνο παραχωρώντας μόνιμη τιμητική φρουρά εξ Αλβανών ενώ τα Καλάβρυτα δεν είχαν καμία δυσμενή επίπτωση.

## Θρύλοι
Κατά τη θητεία του σημειώθηκε μεγάλη ανομβρία στην Πάτρα, έτσι αποφασίστηκε να προβούν όλα τα δόγματα και θρησκείες της πόλης σε δεήσεις. Πρώτα βγήκαν οι Μουσουλμάνοι αλλά δεν έγινε τίποτα, μετά οι Εβραίοι, πάλι τίποτα. Όταν ήλθε η σειρά των Χριστιανών, οι οποίοι συγκεντρώθηκαν στον ναό του Προφήτη Ηλία και άρχισαν τη λιτανεία, πριν προλάβουν να την ολοκληρώσουν έπιασε καταρρακτώδης βροχή.

## Παραπομπές


## Πηγές
*Στέφανος Θωμόπουλος, *Ιστορία της πόλεως των Πατρών*, Τόμος Α΄, έκδοση τέταρτη, Αχαϊκές εκδόσεις 1998, ISBN 960-7960-10-6.
* Κ. Σάθας "*Τουρκοκρατούμενη Ελλάδα - Ιστορία των Ελλήνων από την Άλωση ως το 21*" τομ.4 Εκδ. Νέα Σύνορα - Α. Α. Λιβάνη Αθήνα 1995, τ.4ος, σ. 12.
* Μιχαήλ Β. Σακελλαρίου, *Η Πελοπόννησος κατά την δεύτερην Τουρκοκρατίαν* (1715-1821), Αθήνα 1939, επανέκδοση 2000.
*Κώστας Τριανταφύλλου, *Ιστορικόν λεξικόν των Πατρών*, Πάτρα 1995, 3η έκδοση.

Κατηγορία:Ορλωφικά
Κατηγορία:Μητροπολίτες Παλαιών Πατρών
Παλαιών Πατρών Ευθύμιος Τορνίκος

Ο **Ευθύμιος Τορνίκος** ήταν βυζαντινός ιεράρχης, μητροπολίτης Παλαιών Πατρών.

## Βιογραφικά στοιχεία
Κατάγονταν από την Χαλκίδα και από οικογένεια ιερωμένων. Ο ξαδελφός του, Γεώργιος Τορνίκης, ήταν μητροπολίτης Εφέσου και ο θείος του, Ευθύμιος, μητροπολίτης Νέων Πατρών. 

Αρχικά υπηρέτησε ως διάκονος στον Ναό της Αγίας Σοφίας στην Κωνσταντινούπολη. Διετέλεσε μητροπολίτης Πατρών, διαδεχόμενος τον Θεωνά, από το 1180 ως το 1209. Ήταν ο τελευταίος ορθόδοξος μητροπολίτης πριν την εισβολή των Φράγκων κατακτητών το 1205, που είχε ως αποτέλεσμα την εκδίωξή του από τον Πάπα Ιννοκέντιο Γ΄ και την χηρεία της αρχιερατικής του περιφέρειας χωρίς ορθόδοξο ιεράρχη για μια περίοδο εκατό ετών. Μετά τον διωγμό του από την Μητρόπολη της Πάτρας είναι άγνωστο που κατέφυγε και η έπειτα ζωή του.

Έγραψε πολλά έργα, μονωδίες, λόγους και επιτάφιους. 

## Παραπομπές


## Πηγές
* 
* 

Ευθυμιος
Κατηγορία:Βυζαντινοί επίσκοποι
Ευθυμιος
Κατηγορία:Εκκλησιαστικοί συγγραφείς
Παλαιών Πατρών Μάξιμος

Ο **Παλαιών Πατρών Μάξιμος** υπήρξε Μητροπολίτης Πάτρας στα τέλη του 14ου αιώνα.

Τον Σεπτέβρη του 1393 επιφορτίστηκε από τη σύνοδο μαζί με τους Μητροπολίτες Μονεμβασιάς και Λακεδαιμονίας με ανακρίσεις σχετικά με την υπόθεση του επισκόπου Μεθώνης Νίφωνα Μανδηλά, κατηγορούμενου από δύο μοναχούς για πολλές αξιόποινες πράξεις. Οι τρεις Μητροπολίτες τον καταδίκασαν σε αργία, ο Πατριάρχης όμως τον απάλλαξε γιατί οι τρεις Μητροπολίτες είχαν παραβεί τις αρμοδιότητές τους.

Το 1395 καθαιρέθηκε μετά τις εναντίον του αναφορές του δεσπότη του Μυστρά Θεόδωρου Α' ότι είχε παραδώσει το Κάστρο του Γρεβενού στον Σαρακινόπουλο, εχθρό του Δεσπότη εκδιώχνοντας τον τοποτηρητή του Δεσπότη Φραγκόπουλο . Δεν μας είναι γνωστή η ζωή του μετά την καθαίρεσή του, ούτε το πού και πότε πέθανε.

Ο Μάξιμος μνημονεύεται από την ορθόδοξη εκκλησία στο *Τριώδιον στο Συνοδικόν* της Κυριακής της Ορθοδοξίας ως εξής :

## Παραπομπές


Μαξιμος
Κατηγορία:Βυζαντινοί επίσκοποι
Παλαιών Πατρών Ιωακείμ

Ο **Παλαιών Πατρών Ιωακείμ** υπήρξε Βυζαντινός ιεράρχης, μητροπολίτης Παλαιών Πατρών κατά τον 15ο αιώνα. Δεν γνωρίζουμε πότε ακριβώς θήτευσε ο Ιωακείμ, πάντως σίγουρα πριν το 1450.

## Βιογραφικά στοιχεία
Υπήρξε μαθητής του Αγίου Λεοντίου του Μονεμβασιώτου και, σύμφωνα με παράδοση, μετά τον θάνατο του αγίου πήγε μαζί με άλλους μαθητές του να πραγματοποιήσει αποκομιδή του λειψάνου του αγίου. 

Ο Άγιος Λεόντιος ήταν θαμένος σε μια σπηλιά στην περιοχή της Αιγιάλειας στην σημερινή Μονή Ταξιαρχών. Την ώρα που επρόκειτο να αρχίσει η ανασκαφή του τάφου ισχυρός σεισμός συγκλόνισε την περιοχή και την σπηλιά όπου ήταν ο τάφος και σκίστηκε στα δύο. Φοβισμένοι απο το γεγονός, ο Ιωακείμ και οι συντρόφοι του έφυγαν . 

## Παραπομπές


Ιωακειμ
Κατηγορία:Βυζαντινοί επίσκοποι
Επίσκοπος Πάτρας Στρατοκλής

Ο **Στρατοκλής** ήταν ιερομάρτυρας και ο πρώτος επίσκοπος Πατρών, μετά τον ιδρυτή της πατραϊκής εκκλησίας Απόστολο Ανδρέα.

## Βιογραφικά στοιχεία
Ηταν ο πρώτος επίσκοπος Πατρών μετά από τον ιδρυτή της πατραϊκής εκκλησίας Απόστολο Ανδρέα, αδελφός του Αιγεάτη, ρωμαίου διοικητή της Αχαΐας, που τον αντικατέστησε όταν αυτός πήγε στην Ρώμη να ανανεώσει την εξουσία του. 

Την εποχή εκείνη, στην Πάτρα είχε έρθει ο Απόστολος Ανδρέας και από τους πρώτους μαθητές του ήταν ο Στρατοκλής, μαζί με την γυναίκα του Αιγεάτη, την Μαξιμίλλα. Ο Στρατοκλής έγινε χριστιανός, όταν κάποια μέρα ένας υπηρέτης του έπαθε βαριά επιληπτική κρίση και τον πήγε στον απόστολο ο οποίος και τον θεράπευσε. 

Όταν γύρισε από την Ρώμη ο Αιγεάτης σταύρωσε τον απόστολο Ανδρέα, ο οποίος πριν πεθάνει, χειροτόνησε επίσκοπο Πάτρας τον Στρατοκλή . Η Μαξιμίλλα μαζί με τον Στρατοκλή ζήτησαν και πήραν το σώμα του Ανδρέα και το έθαψαν στον τόπο του μαρτυρίου του, εκεί όπου σήμερα βρίσκεται ο ομώνυμος ναός. Μαζί έχτισαν το κτήριο επισκοπής και πολλά ησυχαστήρια. Έδωσαν όλη την περιουσία τους στους φτωχούς και αφοσιώθηκαν στην μετάδοση και καθιέρωση του χριστιανισμού στην Πάτρα. Οι συνεχείς διώξεις των Ρωμαίων τους ανάγκασαν να παίρνουν πολλές προφυλάξεις.

Κατά την επισκοπική του θητεία αναφέρεται ότι έχτισε Μητροπολιτικό ναό στο σημερινό κάστρο της πόλης αφιερωμένο στην *Αιωνία Σοφία* και στην μνήμη της διδασκαλίας του Απόστολου Ανδρέα. Πιθανότατα ο ναός χτίστηκε πάνω στα ερείπια ή ενσωματώθηκε σε αυτόν της *Παναχαϊδος Αθηνάς*.

## Παραπομπές


## Πηγές
* *Ιστορία της πόλεως Πατρών, από αρχαιοτάτων χρόνων μέχρι του 1821*, Tόμος Α΄, τέταρτη έκδοση, επιμέλεια Βασίλης Λάζαρης, Στέφανος Θωμόπουλος, Αχαϊκές εκδόσεις, Πάτρα 1998 ISBN 960-7960-08-4
* Στέφανος Θωμόπουλος, Ιστορία της πόλεως Πατρών, από αρχαιοτάτων χρόνων μέχρι του 1821, έκδοση 1888
* Εφημερίδα *Εμπρός*, φύλλο 29-11-1949 , από την Ψηφιακή εθνική βιβλιοθήκη

Κατηγορία:Επίσκοποι Πάτρας
Κατηγορία:Αρχαίοι Αχαιοί
Κατηγορία:Επίσκοποι του 1ου αιώνα
Κατηγορία:Ιερομάρτυρες